Vonder kreüter bnderſcheid 
genant / andere meinen es ſei Phyllitis oder Hemionitis / diſe (als mich 
dunckt ) habens am beſten gerahten / ſo es Hemionitin deütten / oder Phys 
litin / dann diſe bede capitel Phyllitis vnnd Hemionitis halt ich für ein ge⸗ 
wechs / wie dann etlich mehꝛ kreütter in Dioſcoꝛide vnd andern ſcribenten 
zwifaltig mit andern namen beſchꝛiben werden / dar auß mancher zwiſpalt 
vnd arg won entſtanden iſt / das Phyllitis in Dioſcoꝛ. lib. ii. cap. cxj. würt 
Phyllis Acaulon / vnd Rumex agreſtis geheiſſen / von etlichen auch Pyr⸗ 
gitis / darumb das es auff mauren vnd thürnen geſehen würt / folgens im 
cxliij. capitel des dꝛittẽ bůchs wire Permionitis ſplenion geheiſſen / ꝛc. das 
woͤꝛtlin oder letſter nam Splenion macht vns den hader / dan darauß ach⸗ 
ten ſie die gelerten / es ſolt nit allein Splenion als Miltzkraut ( das doch 
recht iſt ) ſunder Scolopendꝛion heiſſen / das wer dann Scolopendꝛion 
Dioſc. hierin iſt nun der feel vnd mangel / vꝛſach / Splenion iſt zweier kreüt 
ter namen in Vioſco. / nun wils ein jeglicher auff ſeine Pirtz zung deütten / 
die weil ſie nit mehꝛ dann die garten Mirz zungen kennen / hetten fie aber 
meh in welden gewonet / vnd inter Nymphas jre bücher vnd kunſt herfür 
bꝛacht / fie ſolten wol vil zancks vnderlaſſen haben / doch wil ich niemands 
hiemit beleidigen / Es ſei wie im iſt / Hemionitis vnd Phyllitis iſt vnſer ge 
mein Hirtz zung zweimal / in Dioſcoꝛide beſchꝛiben / vnd möcht wol Miltz⸗ 
kraut oder Monkraut heiſſen der ſpitzen vnd gebogenen bletter halben / zů 
Latein Splenetica vnd Cunata. In Nicandꝛo heiſt fie Petalites. Diſer 
meinung iſt auch Manardus Ferdarienſis li. xvii. Epiſt. Epiſt. iij. Vnſere 
officine vnd kuchenmeiſter der Apotecker nennen vnd geben ſie für Scolo⸗ 
pendꝛia / bꝛingen vnd bezeügen das auß Serapione / nennens auch Cete⸗ 
rach / herbam Doꝛatam / Calcifragam / Spicantum / Filicem petream / al 
ſo můß es zů gehn / wann wit der ſachen vneins ſeind / das darauß nit allein 
vnuerſtandt vnnd jrꝛung / ſunder auch ver wirrung folgen muß / endtlich 
aber der vnfal vnd ſchaden das laſſen wir berůgen / vnnd ein jeden in ſeiner 
kunſt meiſter bleiben / ſagen vnd boͤdeugen hie alſo das die ander von vns 0 
ſetzte walt Hirtz zung / mit den zerkerfften vnnd zerſpaltenen blettern / ja 
das recht Scolopendꝛion / welches Dioſcoꝛides im dꝛitten bůch cap. exlij. 
Aſplenon / Splenion / Hemionion / Pteryga / Lonchitin / Aturion / Phey⸗ 
giam / Phꝛygitin / Philtrodoten vnd fanguinem felis nennet / das bezeügt 
der augenſchein vnd zerkerffte bletter / wie die vilfaltige füß in etlichen in 
. würmẽ . Aber der namen Lonchitis von welchem Dioſcoꝛides 
ib. iij.cap.cliij.ſchꝛeibt / reümpt ſich vber auß wol zů vnſer walt Hirtz zun 
gen / diß kraut hat voꝛzeitten Simon Januenſis erkant / vnd daſſelbig Ci⸗ 
trium genant ſaget Manardus / den namen Splenion gibt Plinius lib. 
xxv.cap.v.dem Hemionio / vnd ſagt es hab auch den namen Teucrium vo 
Teucro empfangen / acht auch gaͤntzlich er hab in ſeinem ſchꝛeibẽ das recht 
vnnd obgemelt zerkerfft Aſplenon darmit verſtanden / on angeſehen das 
man vil kreütter mit dem namen Splenion nennet / als nemlich das Capi 
lus veneris in Apuleio cap. xlvij. vnd die unds zung cap. xcvij. des gl 
Hemionitis vnnd Aſplenon in Dioſcoꝛide werden bede alſo genant / dae 
ich nit ein kleinen zweiffel trag / es ſei der namen vnſers mißuerſtands in 
Hireʒ zungẽ nit einkleine vꝛſach geweſen / Gott woͤlle das wir ein mal auß 
diſem vñ der gleichen jrthumen gefuͤrt werden. a z 
Das dꝛitt vnd aller kleinſt moͤcht wol Stein far heiſſen / Filix petrea / vn 
iſt ſunder zweiffel das recht miltz kraut / das die alten für Scolopendꝛio ge⸗ 
nützt haben / beſihe Dioſc. lib. iij. cap. cxlij. | Von 
